钦定古今图书集成/明伦汇编/官常典/第629卷 > 范士表
## 钦定古今图书集成/明伦汇编/官常典/第629卷 > 范士表

按《金华府志》：“士表，字叔端，兰谿人，丞相锺之从子。嘉
熙戊戌，以别院亚选登第，由广济簿宰湘乡，以治行
闻，倅于括，又倅于衢。适郡民有啸众为乱者，守惧，委
印去，人心大震，老幼星散奔迸。士表摄郡事，协僚佐，
集筹画，为守备计。登城抚劳，益兵诛讨，越半旬，元恶
就戮，妖党鼠窜，十万生灵赖以全活，军民雷动，懽呼”
曰：“我辈若无范权州，皆为鱼肉矣。”司封郎中杜梦炎
志其墓，称士表恭而礼，仁而勇，廉而能，洁已奉公，不
可干以私。有全活衢郡之功，而赏不酬劳，禄不及德，
公论憾之。